text: El CHV ja disposa de tots els voluntaris per fer mascaretes i de bona part del material de protecció — Ajuntament de Vic
  29/5/2020 23:51
  Sou aquí: Inici → Notícies → El CHV ja disposa de tots els voluntaris per fer mascaretes i de bona part del material de protecció
  Quasi mig miler de persones i també algunes indústries d'Osona s'han ofert per confeccionar mascaretes i bates
  Vora 500 persones s'han ofert voluntàries per participar en la iniciativa, impulsada pel Consorci Hospitalari de Vic (CVH), per ajudar a confeccionar mascaretes i bates. Una mobilització que ha superat totes les expectatives i que s'ha realitzat seguint les indicacions de professionals sanitaris i amb material específic ofert pel propi Servei de Rober del CHV. A dia d'avui, ja es tenen totes les "mans" necessàries per ajudar al CHV en aquesta comesa. Moltes gràcies a tothom!
  Així mateix, després de les moltes donacions que s'han rebut per part d'empreses, autònoms, institucions, entitats i particulars, actualment el CHV disposa d'equips de protecció individual suficients perquè els professionals sanitaris puguin desenvolupar la seva tasca amb seguretat, almenys, durant els propers dies.
  Tanmateix, atès l'elevat ús que s'està fent d'aquests materials, se sap que se'n continuaran necessitant. Qui estigui en disposició d'oferir material i equips de protecció, cal que contacti prèviament per correu electrònic a dirgestio@chv.cat, on l'informaran de les característiques que han de complir els equips (no tot el material és apte per a usos sanitaris) i de què es necessita en cada moment:
  Des del CHV s'agraeix a totes aquestes persones la seva col·laboració, solidaritat i els ànims que fan arribar. Diem que la situació és 'excepcional'? Professionals, famílies, pacients, ciutadans i ciutadanes... Vosaltres sí que sou excepcionals!